# Egy Gyűrű

### A Wikipédiából, a szabad lexikonból.

J. R. R. Tolkien A gyűrűk ura című művében szereplő tárgy.

A regény szerint a Másodkor kezdetén tünde kovácsok készítették Középfölde urai számára a Hatalom Gyűrűit, amelyek biztosították hatalmukat Középfölde felett. Ezek között is az Egy Gyűrű a leghatalmasabb, amelyet a Sötét Úr, Szauron kovácsolt, hogy uralma alá kerítse a többi Gyűrűt.

## [szerkesztés] Külseje

Az Egy egyszerű, kő nélküli aranygyűrű, és a külső és belső oldalára a Gyűrűvarázs szavai vannak vésve. Ezek Mordor nyelvén a következőképpen hangzanak:

Ash nazg durbatulûk, ash nazg gimbatul, ash nazg thrakatulûk, agh burzum-ishi krimpatul.

A vers magyarul Réz Ádám műfordításában a következőképpen hangzik:

Egy Gyűrű mind fölött, Egy Gyűrű kegyetlen, Egy a sötétbe zár, bilincs az Egyetlen

A felirat csupán akkor jelenik meg, ha a Gyűrűt tűzbe vetik.

## [szerkesztés] Tulajdonságai

Az Egy Gyűrű, mivel Szauron hatalmának jókora részét őrzi, gyakorlatilag sérthetetlen. Csak az Orodruin tüze árthat neki. Az Egy Gyűrű úrrá lesz őrzőjének akaratán, bármilyen rövid időre kerüljön is hozzá. Ha a viselője félre szeretné tenni, vagy el szeretné ajándékozni, képtelen megtenni. Azok, akik el akarják venni vagy kérni a Gyűrűt a birtokostól, gonosznak és ocsmánynak tűnnek a szemében, akiket bántani kell. Az Egy Gyűrű mindig az alkatához illő hatalmat ad birtokosának. Képes láthatatlanná tenni a viselőjét, és szokatlanul megnyújtja az életet.

## [szerkesztés] Története

((cselekmény))

### [szerkesztés] A Másodkor

Az Egy Gyűrűt Szauron kovácsolta a Másodkorban, hogy uralkodhasson Középfölde népei felett. A tündék és emberek seregei azonban, Gil-Galad és Elendil király vezetésével, összefogtak Szauron ellen, és Elendil fia, Isildur levágta a Gyűrűt Szauron ujjáról. Ezzel a Sötét Úr hatalma megtört.

### [szerkesztés] Isildur bukása

Isildur elpusztíthatta volna a Gyűrűt, azonban az ékszer hatalmába kerítette őt, ezért inkább megtartotta. Két évvel később, Nősziromföldön Isildur megpróbált a Gyűrűvel az ujján elmenekülni a csatából, de miközben a folyón úszott át, a Gyűrű lecsúszott az ujjáról. Ellenségei lenyilazták az ifjú királyt.

### [szerkesztés] Gollam

A Gyűrű közel kétezer-ötszáz évig hevert a folyó fenekén. Ekkor egy hobbit, Déagol talált rá, miközben barátjával, Szméagollal horgásztak. Szméagol, mondván, hogy születésnapja van, magának követelte a Gyűrűt. Déagol nem akarta odaadni, ezért Szméagol elvesztette az eszét. Déagolra támadt, és megölte. Ezután a Gyűrűvel együtt elmenekült a Ködhegységbe, és elrejtőzött a barlangok mélyén. Ötszáz évig őrizte magánál a Gyűrűt, és közben teste-lelke eltorzult, Gollammá alakult. Időnként felhúzta az ékszert, és láthatatlanná válva ork-fiókákra vadászott.

### [szerkesztés] Zsákos Bilbó

Mikor Zsákos Bilbó tizenhárom törp társaságában átkelt a Ködhegységen, rátalált a Gyűrűre, amely egy barlangbeli portyája során leesett Gollam ujjáról. Ezután Bilbó találkozott Gollammal, és találós kérdéseket tettek fel egymásnak. Ennek során Bilbó egyszer önkéntelenül megkérdezte: "Mi van a zsebemben?". Gollam ezt újabb találós kérdésnek vélte, és mivel nem tudta rá a választ, elhatározta, hogy felhúzza a Gyűrűt, és megöli Bilbót. Ekkor döbbent rá, hogy az ékszer elveszett. Bilbó, anélkül, hogy tudta volna, mit cselekszik, felhúzta a Gyűrűt, és ezzel eltűnt Gollam szeme elől. Ezután Bilbó magával vitte a Gyűrűt otthonába, a Megyébe.

### [szerkesztés] Zsákos Frodó

Lásd: A Gyűrűk Ura cselekménye

A lap eredeti címe "http://hu.wikipedia.org../../../e/g/y/Egy_Gy%C5%B1r%C5%B1_2015.html"

Kategória: Középfölde

##### Views

- Szócikk
- Vitalap
- Aktuális változat

##### Keresés